2020. január 15-én vált hivatalossá, hogy a macedón műsorsugárzó Vasilt választotta ki az ország képviseletére a 2020-as Eurovíziós Dalfesztiválon. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A macedón műsorsugárzó jóvoltából az énekes lehetőséget kapott az ország képviseletére a következő évben egy új versenydallal. 2021. február 12-én vált hivatalossá a dal címe, míg a versenydalt csak március 11-én mutatták be a dalfesztivál hivatalos YouTube-csatornáján.